അണ്ടര് 20 അത്ലറ്റിക്സ് ചാമ്ബ്യന്ഷിപ്പില് ഇന്ത്യക്ക് മെഡല്ത്തിളക്കം നടത്തത്തില് അമിത് ഖത്രിക്ക് വെള്ളി നെയ്റോബിയില് നടക്കുന്ന അണ്ടര് 20 ലോക അത്ലറ്റിക്സ് ചാമ്ബ്യന്ഷിപ്പില് ഇന്ത്യക്ക് രണ്ടാം മെഡല്. 10 കി.മീ നടത്തത്തില് അമിത് ഖത്രിയുടെ വെള്ളി മെഡല് നേട്ടമാണ് ചാമ്ബ്യന്ഷിപ്പില് ഇന്ത്യക്ക് രണ്ടാം മെഡല് നേടിക്കൊടുത്തത്. 42:17.94 മിനിറ്റിലാണ് അമിത് നടത്തം പൂര്ത്തിയാക്കിയത്.കെനിയയുടെ ഹെറിസ്റ്റോണ് വാന്യോണി സ്വര്ണം നേടി. 42:10.84 മിനിറ്റില് മത്സരം ഫിനിഷ് ചെയ്താണ് താരം ഒന്നാം സ്ഥാനത്തെത്തിയത്. മത്സരത്തില് ആദ്യം മുതല് മുന്നില് ആയിരുന്നെങ്കിലും അവസാന രണ്ട് ലാപ്പുകളില് പിന്നോട്ട് പോയതിനെത്തുടര്ന്നാണ് ഖത്രി രണ്ടാം സ്ഥാനത്തേക്ക് വീണത്. സ്പെയിനിന്റെ പോള് മഗ്രാത്തിനാണ് വെങ്കലം. ഹരിയാന സ്വദേശിയായ ഖത്രിയുടെ പേരിലാണ് ഈ ഇനത്തിലെ ദേശീയ റെക്കോര്ഡ്. എന്നാല് ദേശീയ റെക്കോര്ഡ് മറികടക്കുന്ന പ്രകടനം മത്സരത്തില് പുറത്തെടുക്കാന് ഖത്രിക്ക് കഴിഞ്ഞില്ല. ദേശീയ തലത്തില് 40:40.97 മിനിറ്റില് ഫിനിഷിങ് പോയിന്റ് കടന്നതാണ് ഖത്രിയുടെ മികച്ച സമയം. അണ്ടര് 20 ലോക അത്ലറ്റിക്സ് ചാമ്ബ്യന്ഷിപ്പില് മെഡല് നേടുന്ന അഞ്ചാമത്തെ മാത്രം ഇന്ത്യക്കാരനാണ് ഈ ഹരിയാന സ്വദേശി. ടോക്യോ ഒളിമ്ബിക്സില് ജാവലിനില് സ്വര്ണം നേടിയ നീരജ് ചോപ്ര, സ്പ്രിന്റര് ഹിമ ദാസ് എന്നിവരെല്ലാം ഖത്രിക്ക് മുന്പ് ഈ ചാമ്ബ്യന്ഷിപ്പില് ഇന്ത്യക്കായി മെഡല് നേടിയ താരങ്ങളാണ്. ഒളിമ്ബിക് സ്വര്ണ മെഡല് ജേതാവ് നീരജ് ചോപ്രയ്ക്ക് പ്രതിരോധ സേനയുടെ ആദരം പൂനെ സ്റ്റേഡിയത്തിന് പേര് നല്കും നേരത്തെ മിക്സഡ് റിലേയില് ഇന്ത്യന് ടീം വെങ്കലം സ്വന്തമാക്കിയിരുന്നു. 3:20.60 സെക്കന്ഡില് ഫിനിഷ് ചെയ്താണ് ഇന്ത്യന് സംഘം പോഡിയത്തില് കയറിയത്. ഭരത് എസ്, സുമി, പ്രിയ മോഹന്, കപില് എന്നിവര് അടങ്ങിയ ടീമാണ് ഇന്ത്യക്കായി റിലേയില് ഇറങ്ങിയത്. ഹീറ്റ്സില് ഓടിയ മലയാളി താരമായ അബ്ദുള് റസാഖിനും മെഡല് ലഭിച്ചിരുന്നു. ഈയിനത്തില് നൈജീരിയ സ്വര്ണവും പോളണ്ട് വെള്ളിയും നേടി. സ്വവര്ഗ ദമ്ബതികളിലെ ഓസീസ് വനിതാ ക്രിക്കറ്റ് താരത്തിന് പെണ്കുഞ്ഞ് സന്തോഷം പങ്കിട്ട് താരം ചാമ്ബ്യന്ഷിപ്പില് ഇന്ത്യക്കായി വനിതകളുടെ 400 മീറ്റര് ഫൈനലില് പ്രിയാ മോഹന് ഇന്നിറങ്ങുന്നുണ്ട്. ഇന്ന് തന്നെ നടക്കുന്ന ആണ്കുട്ടികളുടെ 4x400 മീറ്റര് റിലേയില് രണ്ടാം ഹീറ്റ്സില് ഇന്ത്യന് സംഘം മത്സരിക്കാന് ഇറങ്ങുന്നുണ്ട്.